«Manchester Yunayted» hujumchisi Markus Reshford Angliya terma jamoasining navbatdagi o‘yinlarida ishtirok etmaydi. Bosh murabbiy Garet Sautgeyt xabariga ko‘ra, futbolchi 24 fevral kuni o‘tkazilgan «Liverpul»ga qarshi o‘yindagi jarohatini yangilab olgan va «Manchester Yunayted» qarorgohiga qaytib ketgan. Eslatib o‘tamiz, Angliya terma jamoasi 22 mart kuni Yevro-2020 saralashi doirasida Chexiya bilan bellashadi. A guruhida ishtirok etayotgan inglizlarga Bolgariya, Chernogoriya va Kosovo terma jamoalari ham raqib bo‘ladi. Dastlabki 2ta o‘rinni egallagan terma jamoalar Yevro-2020 yo‘llanmasiga ega bo‘lishadi.